  Анжелика Тихонова корреспондент Удмуртиысь куасэн бызьылӥсь Анна Главатских Сӧсыръёслэн Росси тол спартакиадаязы кык пол вормись луиз. Ӵошатсконъёс Ханты-Мансийскын ортчизы. Со сярысь ивортӥське ӵошатсконъёслэн нимлыко сайтазы. Ӵошатскисьмы адӟисьтэмъёс пӧлын вожвылъяськиз. Эрико амалэн 5 иськемез со 28 минут но 9,5 секунд ӵоже ортчиз. Соин вожвылъяськись одӥг гинэ вал – Москва улосысь Дарья Гришенина. Со куасэн бызьылӥсьмылэсь 8 минут но 4,5 секундлы бере кылиз. Тодэ вайытом, азьвыл Анна Главатских классика амалэн ӵошатсконын зарни медаль утӥз.  Тегъёс: Спорт Удмуртия Россия куасэнбызьылон  